बिजनी , 25 आगस्टःदिनै आबाद फोथारनि एम्फौ जानायनिफ्राय उदां हास्थायनानै अबंलाउरिनि खाथियाव हान्थु खरायनो गोनां जादों आबादारिफोरा । बेबायदिनो फुजा , नाम किर्टन आरो आर'ज गाबनानै खस्थ' खालामनानै मावनाय आबादनि रैखाथि नागिरनानै आबादारिफोरा बिमा माइनावनि खाथियाव आर'ज गाबो । सरकारि आबाद बिफान थासेयावबो बिफानारि मन्थ्रि अतुल बरानि लेहेमथि आखुथाय आरो सिबिथायखौ नेनानै थायालासै आबादारिफोरा बिमा माइनावनि खाथियाव साफिनानै गाइनाय आबाद फसलनि रैखाथि बियो । आबादारिफोरा अजद होनाय बायदिब्ला आबाद बिफाननो खौरां होसेयावबो जेबो राहा लायैनि जाहोनावनो बे राहाखौ लानो गोनां जादों । आबादारिफोरा 1 रोजा माइ दुब्लियाव 3 लिटारल' एम्फौ बुथारग्रा मुलि जगायनानै होनायनि अजद सिखारदों । मख'नाय बायदिब्ला बिजनी हालामनि 1 नं पागुना गामियाव थानाय गं 85 नख'रनि गासै 320 बिघा हानि गेजेराव 50 जौखोन्दो हानि मायखौ एम्फौफोरा गाग्लोबनानै फोजोबस्रांबाय । 
आबाद फोथारनि एम्फो - एनला जानायनिफ्राय रैखा मोन्नो बिमा माइनावनि खाथियाव आर'ज गाबदों